Bănci și Asigurări

În perioada ianuarie-mai 2014, comparativ cu perioada similară de anul trecut, producţia industrială (serie brută) a fost mai mare cu 8,7%, ca urmare a creşterii industriei prelucrătoare (+10,2%) şi industriei extractive (+0,2%). Producţia şi furnizarea de energie electrică şi termică, gaze, apă caldă şi aer condiţionat a scăzut cu 1,3%.

S-au înregistrat creşteri în industria bunurilor de capital (+14%), industria bunurilor de folosinţă îndelungată (+8,6%), industria bunurilor intermediare (+6,4%), industria bunurilor de uz curent (+6,3%) şi industria energetică (+0,9%).

Producţia industrială, serie ajustată în funcţie de numărul de zile lucrătoare şi de sezonalitate, a crescut în primele cinci luni cu 10,1%, susţinută de industria prelucrătoare (+11,7%) şi industria extractivă (+0,6%). Producţia şi furnizarea de energie electrică şi termică, gaze, apă caldă şi aer condiţionat a scăzut cu 0,4%.

S-au înregistrat creşteri în industria bunurilor de capital (+15,4%), industria bunurilor de folosinţă îndelungată (+10,7%), industria bunurilor de uz curent (+7,9%), industria bunurilor intermediare (+6,4%) şi industria energetică (+1,2%).

În luna mai 2014, producţia industrială (serie brută) a crescut faţă de luna precedentă cu 3,2%, datorită creşterii industriei extractive (+9,1%) şi industriei prelucrătoare (+3,4%). Producţia şi furnizarea de energie electrică şi termică, gaze, apă caldă şi aer condiţionat a scăzut cu 1,6%.

Pe marile grupe industriale s-au înregistrat creşteri în industria bunurilor de uz curent (+5,0%), industria bunurilor intermediare (+4,2%), industria bunurilor de folosinţă îndelungată (+2,9%), industria bunurilor de capital (+2,3%) şi industria energetică (+1,6%).

Producţia industrială, serie ajustată în funcţie de numărul de zile lucrătoare şi de sezonalitate, a crescut cu 2,6% ca urmare a creşterii celor trei sectoare industriale: industria extractivă (+6,3%), industria prelucrătoare (+2,5%), producţia şi furnizarea de energie electrică şi termică, gaze, apă caldă şi aer condiţionat (+1,8%).

S-au înregistrat creşteri în industria bunurilor de folosinţă îndelungată (+2,3%), industria energetică (+2,1%), industria bunurilor intermediare (+1,8%) şi industria bunurilor de uz curent (+0,3%). Industria bunurilor de capital a scăzut cu 2,6%.

În luna mai 2014, producţia industrială (serie brută) a crescut cu 12,5% faţă de luna corespunzătoare din anul precedent, datorită creşterii industriei prelucrătoare (+14,1%) şi industriei extractive (+8,3%). Producţia şi furnizarea de energie electrică şi termică, gaze, apă caldă şi aer condiţionat a scăzut cu 2,3%.



Pe marile grupe industriale, s-au înregistrat creşteri la toate categoriile de bunuri: industria bunurilor de capital (+19,9%), industria bunurilor de uz curent (+11,9%), industria bunurilor de folosinţă îndelungată (+8,3%), industria bunurilor intermediare (+8,1%) şi industria energetică (+0,3%).

Producţia industrială, serie ajustată în funcţie de numărul de zile lucrătoare şi de sezonalitate, a crescut cu 13,3%, susţinută de creşterea industriei prelucrătoare (+15,5%) şi industriei extractive (+7,0%). Producţia şi furnizarea de energie electrică şi termică, gaze, apă caldă şi aer condiţionat a scăzut cu 0,8%.

Pe marile grupe industriale s-au înregistrat creşteri în industria bunurilor de capital (+15,0%), industria bunurilor intermediare (+12,8%), industria bunurilor de uz curent (+10,8%), industria bunurilor de folosinţă îndelungată (+10,0%) şi industria energetică (+0,3%).